เรื่องร้องเรียน (คลอง,ถนน,ความปลอดภัย,ท่อระบายน้ำ) วันที่ 2022-06-17 16:25:55 — แขวงขุมทอง เขตลาดกระบัง กรุงเทพมหานคร
1. ปัญหาชุมชนที่อยู่ในที่วัด ไม่ได้จดทะเบียนกับ กทม. และอยู่ตะเข็บกรุงเทพ
2. ส่งผลต่อระบบโครงสร้างสาธารณูปโภคขั้นพื้นฐานไม่ได้รับการพัฒนา เช่น ถนนเป็นหลุมเป็นบ่อ ไม่มีท่อระบายน้ำ รถขยะเข้าไม่ถึง
3. คนในชุมชนส่วนใหญ่เป็นผู้มีรายได้น้อย ผู้สูงอายุและเด็กขาดโอกาสการพัฒนาศักยภาพ การดูแลทางสังคม การมีคุณภาพชีวิตที่ดี 
4. เป็นพื้นที่สีเขียวที่ไม่มีคุณภาพ ปัญหาการเผาที่นา ทำให้มีขี้เถ้า ควัน กลุ่มไฟขนาดใหญ่ กระทบต่อสุขภาพของคนในชุมชน ซึ่งเกิดขึ้นทุกปี และ กทม. ไม่สามารถแก้ไขปัญหาได้ เนื่องจากข้อจำกัดทางอำนาจหน้าที่ 
5. ระบบขนส่งสาธารณะ แม้แต่รถเมล์ ขสมก. ก็เข้าไม่ถึง ส่วนระบบขนส่งที่เป็นเส้นเลือดฝอยก็ไม่สม่ำเสมอและอันตราย เนื่องจากมีรถบรรทุกจำนวนมาก
6. ขาดพื้นที่กิจกรรม พื้นที่สร้างสรรค์ พื้นที่สีเขียวที่ใช้ประโยชน์ได้ แม้ว่าลาดกระบังจะเป็นพื้นที่สีเขียวก็ตาม ทำให้เด็กได้รับโอกาสไม่เท่าเด็กในเมือง
7. จุดแข็งของย่านคลองหลวงแพ่ง ลาดกระบัง คือยังเป็น semi-urban มี history แต่ไม่ได้รับการพัฒนาต่อยอดให้เป็นแหล่งท่องเที่ยว แหล่งขี่จักรยาน ประกอบกับที่ดินยังมีราคาไม่แพงมากนัก จึงมีนายทุนกว้านซื้อที่ดินเพื่อทำหมู่บ้านจัดสรร ซึ่งจะทำให้ขาดการจัดระเบียบ และทำให้จุดแข็งของพื้นที่หายไป
8. มีประชากรแฝงจำนวนมาก + หาเข้ากินค่ำ ไม่มีเวลา ทำให้เมื่อต้องการพัฒนาชุมชน จึงขาดความเข้มแข็งที่จะร่วมมือ 
9. มีวัดจำนวนมาก วัดบางแห่งขาดงบประมาณ ไม่ได้รับการพัฒนา ทั้งที่ในอดีตเป็นสถานที่รวมตัวของคนในชุมชน เนื่องจากมีคลองผ่าน (แค่สมัยนี้คนใช้รถกันแล้ว) โดยวัดที่ได้รับการพัฒนาจะเป็นวัดที่มีโรงเรียน กทม. ด้วย หรือเป็นวัดสาขาของวัดที่มีชื่อเสียง
10. เคยร้องเรียนไปยังเขตต่อเนื่องมาตลอดเป็นเวลา 6-7 ปี แล้ว เคยได้หารือกับเจ้าหน้าที่เขตลาดกระบัง เกี่ยวกับปัญหา ซึ่งเจ้าหน้าที่เคยบอกว่าจะมาคุยด้วย แต่ก็หายไป 

…. ขอความกรุณาอาจารย์ชัชชาติตรวจเยี่ยมที่พื้นที่ เนื่องจากเป็นพื้นที่ที่อยู่ไกลจากย่านเศรษฐกิจ จึงถูกมองข้าม เคยได้คุยกับอาจารย์ทางซูมเรื่องปัญหาของชุมชนที่ไม่ได้รับการจดทะเบียน (เพื่อนชัชชาติ ประเวศ-ลาดกระบัง) โดยในพื้นที่นอกเมือง ยิ่งเหลื่อมล้ำเพราะแม้แต่ NGOs หรือภาคเอกชนก็ไม่ได้เข้ามามีบทบาทเท่าชุมชนผู้มีรายได้น้อยในเมืองค่ะ